stanford-oval/wikipedia huggingface dataset:
สถาบันส่งเสริมการสอนวิทยาศาสตร์และเทคโนโลยี

เว็บย่อ
สสวท
| --- | --- |
Institute for the Promotion of Teaching Science and Technology
ตราสัญลักษณ์
ภาพรวมสถาบัน
ก่อตั้ง: 18 มกราคม พ.ศ. 2515; 53 ปีก่อน (2515-01-18)
ประเภท: องค์การมหาชน
เขตอำนาจ: ทั่วราชอาณาจักร
สำนักงานใหญ่: เลขที่ 924 ถนนสุขุมวิท แขวงพระโขนง เขตคลองเตย กรุงเทพมหานคร 10110
บุคลากร: 320 คน (พ.ศ. 2565)
งบประมาณต่อปี: 1,806,072,500 บาท (พ.ศ. 2568)
ฝ่ายบริหารสถาบัน: ธีระเดช เจียรสุขสกุล, ผู้อำนวยการ สุพัตรา ผาติวิสันติ์, รองผู้อำนวยการ ว่าง, รองผู้อำนวยการ
ต้นสังกัดสถาบัน: กระทรวงศึกษาธิการ
ลูกสังกัดสถาบัน: ดูในบทความ
เว็บไซต์: เว็บไซต์อย่างเป็นทางการ
สถาบันส่งเสริมการสอนวิทยาศาสตร์และเทคโนโลยี หรือ สสวท. (อังกฤษ: Institute for the Promotion of Teaching Science and Technology : IPST) เป็นองค์การมหาชนในกำกับของกระทรวงศึกษาธิการ มีหน้าที่หลักในการพัฒนาขีดความสามารถในด้านการศึกษาวิชาวิทยาศาสตร์ คณิตศาสตร์ และคอมพิวเตอร์ของครู และเยาวชนไทย
ประวัติ

สถาบันส่งเสริมการสอนวิทยาศาสตร์และเทคโนโลยี (สสวท.) จัดตั้งขึ้นเมื่อวันที่ 18 มกราคม พ.ศ. 2515 โดยประกาศคณะปฏิวัติ ฉบับที่ ๔๒ ลงวันที่ 16 มกราคม พ.ศ. 2515  ภายใต้ความร่วมมือและการสนับสนุนทั้งด้านงบประมาณและผู้เชี่ยวชาญจากโครงการพัฒนาแห่งสหประชาชาติ (UNDP) ปัจจุบันเป็นหน่วยงานในกำกับกระทรวงศึกษาธิการ ตามพระราชบัญญัติสถาบันส่งเสริมการสอนวิทยาศาสตร์และเทคโนโลยี พ.ศ. 2541 แก้ไขเพิ่มเติม (ฉบับที่ 2 ) พ.ศ. 2548
กิจกรรมและผลงานด้านวิทยาศาสตร์ คณิตศาสตร์และเทคโนโลยี > ด้านส่งเสริม ค้นคว้าวิจัยหลักสูตร วิธีสอน

จัดทำมาตรฐานการเรียนรู้ และคู่มือการจัดการเรียนรู้ กลุ่มสาระการเรียนรู้วิทยาศาสตร์ คณิตศาสตร์และเทคโนโลยีที่สอดคล้องตามหลักสูตรการศึกษาขั้นพื้นฐาน พ.ศ. 2544
กิจกรรมและผลงานด้านวิทยาศาสตร์ คณิตศาสตร์และเทคโนโลยี > ด้านการส่งเสริม พัฒนาและฝึกอบรมครู นักเรียนและบุคลากรทางการศึกษา

จัดอบรมครูโรงเรียนทั่วปรเทศโดยมีรูปแบบการอบรม 3 รูปแบบ คือ อบรมแบบ face to face อบรมโดยส่งสื่อเอกสาร อบรมครูทางไกลผ่านดาวเทียม ร่วมกับมูลนิธิการศึกษาทางไกลผ่านดาวเทียม และสถานีวิทยุโทรทัศน์เพื่อการศึกษา (ETV) ของกระทรวงศึกษาธิการ และอบรมผ่านอินเทอร์เน็ต  นอกจากนี้ยังส่งเสริมให้มีการจัดประชุมวิชาการร่วมกับหน่วยงานการศึกษาต่าง ๆ
กิจกรรมและผลงานด้านวิทยาศาสตร์ คณิตศาสตร์และเทคโนโลยี > ด้านการค้นคว้า ปรับปรุงเอกสาร สื่อและอุปกรณ์การศึกษา

จัดทำหนังสือเรียน คู่มือครู เอกสารอบรมครู ชุดการสอน เอกสารเสริมความรู้วิชาวิทยาศาสตร์ คณิตศาสตร์ และเทคโนโลยี ซีดีรอม หนังสืออิเล็กทรอนิกส์ และบทเรียนคอมพิวเตอร์ช่วยสอน โปสเตอร์ เกมและภาพประกอบการเรียนการสอน แผ่นภาพโปร่งใส วีดิทัศน์ และต้นแบบอุปกรณ์การทดลองทางวิทยาศาสตร์
กิจกรรมและผลงานด้านวิทยาศาสตร์ คณิตศาสตร์และเทคโนโลยี > ด้านการประเมินมาตรฐาน

งานพัฒนาคู่มือการจัดการเรียนการสอนวิชาวิทยาศาสตร์และคณิตศาสตร์ พัฒนาเครื่องมือทดสอบสัมฤทธิ์ผล สมรรถภาพ เจตคติและจิตวิทยาศาสตร์ Metacognition รวมทั้งการทดสอบมาตรฐานด้วยแบบทดสอบและด้วยวิธีการทดสอบแบบออนไลน์
กิจกรรมและผลงานด้านวิทยาศาสตร์ คณิตศาสตร์และเทคโนโลยี > การส่งเสริมเทคโนโลยีสารสนเทศในการศึกษา

ดำเนินการส่งเสริมการใช้งานด้านต่างๆ ได้แก่ โครงการวิทยาศาสตร์โลกทั้งระบบเพื่อสิ่งแวดล้อมโลก (GLOBE) ประสานงานกับมหาวิทยาลัยต่างๆ ทุกภูมิภาคของประเทศ 40 แห่ง
จัดตั้งศูนย์ให้การอบรมใช้โปรแกรม The Geometer's Sketchpad (GSP)  โดย สสวท. จัดเตรียมวิทยากรและหลักสูตรให้เพื่อส่งเสริมครูคณิตศาสตร์ในการใช้เทคโนโลยีจัดการเรียนการสอนคณิตศาสตร์ในทุกช่วงชั้น โครงการ SMaRT School เป็นโครงการที่นำ ICT มาช่วยในการเรียนการสอนวิชาการออกแบบและเทคโนโลยี เช่น การสืบค้นข้อมูล  การสร้างชิ้นงาน และการนำเสนอผลงาน โดยมุ่งเน้นให้ผู้เรียนเกิดความคิดสร้างสรรค์   การแก้ไขปัญหาอย่างมีระบบ  และมีทักษะในการทำงาน ผ่านการทำโครงงาน เพื่อใช้ในการแก้ปัญหาในชีวิตประจำวันได้ โครงการพัฒนาสื่ออิเล็กทรอนิกส์สู่สถานศึกษา เช่น Learning Object, E-Learning เป็นต้น
กิจกรรมและผลงานด้านวิทยาศาสตร์ คณิตศาสตร์และเทคโนโลยี > การสร้างเครือข่ายความร่วมมือเพื่อพัฒนาการศึกษา

ร่วมมือกับสถาบันอุดมศึกษาพัฒนาโรงเรียนแกนนำของ สสวท. ด้านวิทยาศาสตร์ คณิตศาสตร์และเทคโนโลยี ด้านการวิจัยและพัฒนาการเรียนการสอนรวมทั้งนำผลงานดีเด่นมาเผยแพร่เพื่อการส่งเสริมและพัฒนาครูทั่วภูมิภาค  ร่วมมือกับกองบัญชาการตำรวจตระเวนชายแดนเพื่อพัฒนาโรงเรียน ตชด. และโรงเรียนในท้องถิ่นทุรกันดาร  ให้สามารถจัดทำหลักสูตรการเรียนการสอนที่สอดคล้องกับความต้องการของท้องถิ่น  สร้างเครือข่ายความร่วมมือกับต่างประเทศเพื่อพัฒนาบุคลากรของ สสวท. และบุคลากรทางการศึกษาในด้านวิทยาศาสตร์ คณิตศาสตร์และเทคโนโลยี ร่วมมือกับโรงเรียนใน 175 เขตพื้นที่การศึกษาจัดทำแหล่งเรียนรู้เพื่อการเรียนการสอน ร่วมมือกับโรงเรียนเตรียมทหารจัดสร้างแหล่งเรียนรู้ เช่น สวนพฤกษศาสตร์ ธรณีวิทยา
กิจกรรมและผลงานด้านวิทยาศาสตร์ คณิตศาสตร์และเทคโนโลยี > การวิจัยด้านการศึกษา

จัดทำโครงการวิจัยร่วมกับนานาชาติ ได้แก่โครงการ TIMSS 2007 โครงการ PISA โครงการ SITES 2007
กิจกรรมและผลงานด้านวิทยาศาสตร์ คณิตศาสตร์และเทคโนโลยี > การพัฒนาและส่งเสริมความเป็นเลิศทางคณิตศาสตร์ วิทยาศาสตร์และเทคโนโลยี

จัดการแข่งขันคณิตศาสตร์ วิทยาศาสตร์โอลิมปิกแห่งประเทศไทย และจัดส่งผู้แทนประเทศไทยไปแข่งขันวิทยาศาสตร์ คณิตศาสตร์โอลิมปิกระหว่างประเทศ ได้รับเหรียญรางวัลและเกียรติคุณประกาศสร้างชื่อเสียงให้แก่ประเทศ
โครงการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยี (พสวท.)
โครงการส่งเสริมการผลิตครูที่มีความสามารถพิเศษทางวิทยาศาสตร์และคณิตศาสตร์ (สควค.) โดยรับผู้ที่จบปริญญาตรีด้านดังกล่าวให้ทุนเรียนต่อประกาศนียบัตรบัณฑิตวิชาชีพครูและต่อจนจบปริญญาโทและปริญญาเอก เป็นการผลิตครูรุ่นใหม่ที่มีศักยภาพสูงเพื่อพัฒนาการสอนวิทยาศาสตร์ คณิตศาสตร์ ปัจจุบันให้ทุนเฉพาะระดับปริญญาโท
โครงการพัฒนาอัจฉริยภาพทางวิทยาศาสตร์ คณิตศาสตร์ และเทคโนโลยี
กิจกรรมและผลงานด้านวิทยาศาสตร์ คณิตศาสตร์และเทคโนโลยี > การส่งเสริมและเผยแพร่ความรู้สำหรับประชาชน

จัดทำข่าว บทความผลงานของ สสวท. บทความเยาวชน  เผยแพร่ความรู้สู่สาธารณชน  รายการเพื่อส่งเสริมวัฒนธรรมทางวิทยาศาสตร์ สถานีโทรทัศน์แห่งประเทศไทยช่อง 11 นิตยสาร สสวท.  นิทรรศการผลงานของ สสวท. เพื่อให้บริการทางวิชาการแก่สังคม  เทศกาลภาพยนตร์วิทยาศาสตร์เพื่อการเรียนรู้  เผยแพร่ความรู้ด้านวิทยาศาสตร์ คณิตศาสตร์ และเทคโนโลยีทางสถานีวิทยุและโทรทัศน์ทั่วประเทศ
แหล่งข้อมูลอื่น

แผนที่และภาพถ่ายทางอากาศของ สถาบันส่งเสริมการสอนวิทยาศาสตร์และเทคโนโลยี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′09″N 100°34′56″E﻿ / ﻿13.719155°N 100.582247°E﻿ / 13.719155; 100.582247
แหยมยโสธร 3

| แหยมยโสธร 3 |
| --- | --- |

กำกับ: เพ็ชรทาย วงษ์คำเหลา
เขียนบท: เพ็ชรทาย วงษ์คำเหลา  พิพัฒน์ จอมเกาะ
นักแสดงนำ: เพ็ชรทาย วงษ์คำเหลา  เจเน็ต เขียว กฤตฤทธิ์ บุตรพรม เพทาย วงษ์คำเหลา เฉิน เชิญยิ้ม เอ็นดู วงษ์คำเหลา อิงฟ้า เกตุคำ รัตติยาภรณ์ ภักดีล้น จิตรดาพร กันหาวรรค  แวววาว วงษ์คำเหลา  อนุวัฒน์ ทาระพันธุ์ พงษ์ศักดิ์ พงษ์สุวรรณ
บริษัทผู้สร้าง: บั้งไฟ ฟิล์ม 
ผู้จัดจำหน่าย: สหมงคลฟิล์ม อินเตอร์เนชั่นแนล
วันฉาย: 8 สิงหาคม พ.ศ. 2556
ประเทศ: ไทย
ภาษา: ไทย/อีสาน
ทำเงิน: 64 ล้านบาท
ก่อนหน้านี้: แหยม ยโสธร 2
ข้อมูลจากสยามโซน
แหยมยโสธร 3 เป็น ภาพยนตร์ไทยแนวตลกสนุกสนาน เป็นภาคต่อของ แหยมยโสธร 2 ออกฉายเมื่อวันที่ 8 สิงหาคม พ.ศ. 2556 กำกับและนำแสดงโดย เพ็ชรทาย วงษ์คำเหลา และร่วมแสดงโดย เจเน็ต เขียว, แวววาว วงษ์คำเหลา,อนุวัฒน์ ทาระพันธุ์, เพทาย วงษ์คำเหลา, กฤตฤทธิ์ บุตรพรม, อิงฟ้า เกตุคำ, รัตติยาภรณ์ ภักดีล้น, จิตรลดาพร กันหาวรรค และเฉิน เชิญยิ้ม ภาพยนตร์ทำรายได้ 64 ล้านบาท
เรื่องย่อ

เวลาแห่งความสุขก็ได้ล่วงเลยผ่านฝน ผ่านหนาว ผ่านร้อนมาอีกหลายฤดู "กำนันแหยม” (หม่ำ จ๊กมก) ผู้มีรักจริงกับ “คุณนายเจ้ย” (เจเน็ต เขียว) สาวผู้รักมั่นคงมิเคยเสื่อมคลาย ลูกๆ ก็โตจนเรียนจบหรือไม่ก็ออกเรือนกันไปหมด เหลือแค่เพียง “คำผาน” (เพทาย วงษ์คำเหลา) ที่ยังเรียนไม่จบ ซ้ำชั้น ม.ศ.5 มาสามปี สร้างความกังวลใจให้กับกำนันแหยมและเจ้ยเรื่อยมา
จนกระทั่ง “คฑาเทพ” (ลิขิต บุตรพรม) ลูกชายอีกคนของกำนันแหยมกำลังจะเรียนจบด้านกฎหมายได้กลับมาเยี่ยมบ้านช่วงปิดเทอม ในระหว่างเดินทางกลับบ้านนั้นคฑาเทพก็ได้พบกับ “รำพัน” (อิงฟ้า เกตุคำ) หญิงสาวที่เดินทางกลับมาพร้อมกันโดยบังเอิญ และทั้งคู่ก็ตกหลุมรักกันตั้งแต่แรกเห็น ความรักของทั้งคู่คงจะผลิบานอย่างที่ควรจะเป็น หากแต่ว่า...รำพันดันเป็นลูกสาวคนโตของ “กำนันปอย” (เฉิน เชิญยิ้ม) เพื่อนรักเพื่อนแค้นในอดีตที่ไปแย่งแฟนเก่าของแหยมมา นั่นคือ “คุณนายรำพึง” (เอ็นดู วงษ์คำเหลา) ซึ่งยังมี “รำเพย” (รัตติยาภรณ์ ภักดีล้น) ลูกสาวอีกคนที่เป็นถึงดาวประจำโรงเรียนที่คำผานดันตกหลุมรักเข้าให้อีก แล้วมีหรือที่คำผานจะพลาดการชิงชัยรักนี้
นักแสดง

| รับบทเป็น | นักแสดงนำโดย |
| --- | --- |
กำนันแหยม: เพ็ชรทาย วงษ์คำเหลา
คุณนายเจ้ย: เจเน็ต เขียว
คฑาเทพ: กฤตฤทธิ์ บุตรพรม
คำผาน: เพทาย วงษ์คำเหลา
กำนันปอย: เฉิน เชิญยิ้ม
คุณนายรำพึง: เอ็นดู วงษ์คำเหลา
รำพัน: อิงฟ้า เกตุคำ
รำเพย: รัตติยาภรณ์ ภักดีล้น
นกเอี้ยง: จิตรดาพร กันหาวรรค
คุณนายดอกท้อ: แวววาว วงษ์คำเหลา
ยอดชาย: อนุวัฒน์ ทาระพันธ์
อบต.เจตน์: สายสิน วงษ์คำเหลา
สมจิตร: ณัฐวิโรจน์ สุวรรณราช
ปลายฟ้า: เอกชัย มุกดา
มหาศาล: ชนินทร์ จิตปรีดา
มหานคร: สุรเศรษฐ อ่อนนิ่ม
ป้าแดง: บุญศรี ยินดี
รับบทเป็น: นักแสดงรับเชิญ
เท่ง เถิดเทิง: พงษ์ศักดิ์ พงษ์สุวรรณ
นายอำเภอธนู: หรินทร์ สุธรรมจรัส
คุณนายแว่: บุษราคัม วงษ์คำเหลา
ทอง: ชัยพันธ์ นินกง
สร้อย: เยาวลักษณ์ ตุ้มบุญ
กรรมการ: สุทธินันท์ ภูสมจิตร
แหล่งข้อมูลอื่น

แหยมยโสธร 3 เก็บถาวร 2013-06-27 ที่ เวย์แบ็กแมชชีน เรื่องย่อ แหยมยโสธร 3
แหยมยโสธร 3 ที่สยามโซน
ฌูเวา กังเซลู

| 0 | 1 | 2 | 3 |
| --- | --- | --- | --- |
 กังเซลูขณะเล่นให้กับบาเลนเซียใน ค.ศ. 2015
ข้อมูลส่วนตัว
ชื่อเต็ม:  ฌูเวา เปดรู กาวากู กังเซลู
วันเกิด:   (1994-05-27) 27 พฤษภาคม ค.ศ. 1994 (30 ปี)
สถานที่เกิด:  บาไรรู โปรตุเกส
ส่วนสูง:  1.82 m (5 ft 11 1⁄2 in)
ตำแหน่ง:  ฟุลแบ็ก / ปีก
ข้อมูลสโมสร
สโมสรปัจจุบัน:  อัลฮิลาล
หมายเลข:  27
สโมสรเยาวชน
2002–2007:  บาไรเร็งซึ
2007–2012:  ไบฟีกา
สโมสรอาชีพ*
| ปี |  ทีม |  ลงเล่น |  (ประตู) |
| 2012–2014 |  ไบฟีกา เบ |  51 |  (3) |
| 2014–2015 |  ไบฟีกา |  1 |  (0) |
| 2014–2015 |  → บาเลนเซีย (ยืม) |  10 |  (0) |
| 2015–2018 |  บาเลนเซีย |  64 |  (2) |
| 2017–2018 |  → อินเตอร์มิลาน (ยืม) |  26 |  (1) |
| 2018–2019 |  ยูเวนตุส |  25 |  (1) |
| 2019–2024 |  แมนเชสเตอร์ซิตี |  102 |  (6) |
| 2023 |  → ไบเอิร์นมิวนิก (ยืม) |  15 |  (1) |
| 2023–2024 |  → บาร์เซโลนา (ยืม) |  25 |  (2) |
| 2024– |  อัลฮิลาล |  0 |  (0) |
ทีมชาติ‡
| 2010 |  โปรตุเกส อายุไม่เกิน 16 ปี |  6 |  (0) |
| 2010–2011 |  โปรตุเกส อายุไม่เกิน 17 ปี |  17 |  (1) |
| 2011–2012 |  โปรตุเกส อายุไม่เกิน 18 ปี |  7 |  (0) |
| 2012 |  โปรตุเกส อายุไม่เกิน 19 ปี |  25 |  (1) |
| 2013–2014 |  โปรตุเกส อายุไม่เกิน 20 ปี |  9 |  (0) |
| 2014–2017 |  โปรตุเกส อายุไม่เกิน 21 ปี |  11 |  (1) |
| 2016– |  โปรตุเกส |  41 |  (7) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 11 กุมภาพันธ์ ค.ศ. 2023 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 10 ธันวาคม ค.ศ. 2022
ฌูเวา เปดรู กาวากู กังเซลู (โปรตุเกส: João Pedro Cavaco Cancelo; เกิด 27 พฤษภาคม ค.ศ. 1994) เป็นนักฟุตบอลอาชีพชาวโปรตุเกส ปัจจุบันเล่นให้แก่อัลฮิลาล และทีมชาติโปรตุเกสในตำแหน่งฟุลแบ็กเป็นหลัก แต่ก็สามารถเล่นในตำแหน่งปีกได้ด้วย
กังเซลูเริ่มต้นอาชีพฟุตบอลกับไบฟีกา ก่อนจะย้ายไปสโมสรบาเลนเซียใน ค.ศ. 2014 ขณะมีอายุ 20 ปี โดยเริ่มจากการยืมตัว ต่อมาใน ค.ศ. 2017 เขาลงแข่งขันในเซเรียอากับสโมสรอินเตอร์มิลานผ่านการยืมตัว จากนั้นย้ายไปยังยูเวนตุสที่ซึ่งเขาเซ็นสัญญาร่วมสโมสรใน ค.ศ. 2018 และกลายเป็นผู้ชนะเลิศของลีกและซูแปร์โกปปาอีตาเลียนาในฤดูกาลแรกของเขา
ในระดับเยาวชนทุกรุ่นรวมกัน กังเซลูลงเล่น 75 ครั้งให้กับทีมชาติโปรตุเกสและทำประตูได้ 3 ประตู เขาเปิดตัวในฐานะผู้เล่นทีมชาติชุดใหญ่ใน ค.ศ. 2016
คลองอู่ตะเภา

คลองอู่ตะเภา เป็นคลองในจังหวัดสงขลา ต้นน้ำเกิดจากควนสิเหร็ง ในตำบลสำนักแต้ว อำเภอสะเดา ไหลผ่านอ่างเก็บน้ำคลองสะเดา แล้วเป็นเส้นแบ่งเขตอำเภอหาดใหญ่ กับอำเภอคลองหอยโข่ง เข้าอำเภอหาดใหญ่ ผ่านที่ตั้งอำเภอ ไปลงทะเลสาบสงขลาที่แนวแบ่งเขต ตำบลคูเต่า อำเภอหาดใหญ่ กับตำบลบางกล่ำ อำเภอบางกล่ำ คลองมีความยาว 116 กิโลเมตร มีชื่อเรียกเป็นตอน ๆ ตั้งแต่ต้นน้ำ คือ คลองน้ำข้น คลองสะเดา และคลองอู่ตะเภา ลุ่มน้ำมีความลาดชันเฉลี่ยระหว่าง 1:2,300 (ชายแดนไทยมาเลเชียถึงบ้านหาดใหญ่ใน) และ 1:10,000 (บ้านหาดใหญในถึงทะเลสาบ)
คลองอู่ตะเภามีลำน้ำสาขาย่อยหลายสาขาไหลมาเชื่อมซึ่งสามารถแบ่งลุ่มน้ำย่อยได้จำนวน 17 ลุ่มน้ำ มีอ่างเก็บน้ำขนาดกลางตั้งอยู่ 3 แห่ง คือ อ่างเก็บน้ำคลองสะเดา อ่างเก็บน้ำคลองหลา และอ่างเก็บน้ำคลองจำไหร
รายชื่อคณะกายภาพบำบัดในประเทศไทย

รายชื่อสถาบันอุดมศึกษาในประเทศไทย เป็นวิชาชีพทางด้านวิทยาศาสตร์สุขภาพที่เกี่ยวข้องกับการป้องกัน รักษา และจัดการเกี่ยวกับการเคลื่อนไหวที่ผิดปรกติที่เกิดขึ้นจากสภาพและภาวะของโรคที่เกิดขึ้นในทุกช่วงของชีวิต และต้องได้รับการรับรองหลักสูตรจากสภากายภาพบำบัด ถึงจะมีสิทธิ์เข้าสอบใบประกอบวิชาชีพกายบำบัด โดยสถาบันที่เปิดสอนปริญญากายภาพบำบัดมีรายชื่อดังต่อไปนี้
รายชื่อคณะกายภาพบำบัดในประเทศไทย

| คณะกายภาพบำบัด> คณะ | คณะกายภาพบำบัด> สถาบัน | คณะกายภาพบำบัด> ก่อตั้ง | คณะกายภาพบำบัด> สถานที่ตั้ง | คณะกายภาพบำบัด>  | คณะกายภาพบำบัด>  |
| --- | --- | --- | --- | --- | --- |
| คณะกายภาพบำบัด | มหาวิทยาลัยมหิดล | 2508 | จังหวัดนครปฐม |  |  |
| คณะกายภาพบำบัด | มหาวิทยาลัยศรีนครินทรวิโรฒ | 2534 | จังหวัดนครนายก |  |  |
| คณะกายภาพบำบัด | มหาวิทยาลัยหัวเฉียวเฉลิมพระเกียรติ | 2535 | จังหวัดสมุทรปราการ |  |  |
| คณะกายภาพบำบัด | วิทยาลัยเซนต์หลุยส์ | 2550 | กรุงเทพมหานคร |  |  |
| คณะกายภาพบำบัดและเวชศาสตร์การกีฬา | มหาวิทยาลัยรังสิต |  | จังหวัดปทุมธานี |  |  |
สาขาวิชากายภาพบำบัด
| คณะ | สถาบัน | ก่อตั้ง | สถานที่ตั้ง |  |  |
| คณะแพทยศาสตร์ | มหาวิทยาลัยสงขลานครินทร์ | 2515 | จังหวัดสงขลา |  |  |
| คณะเทคนิคการแพทย์ | มหาวิทยาลัยเชียงใหม่ | 2519 | จังหวัดเชียงใหม่ |  |  |
| คณะเทคนิคการแพทย์ | มหาวิทยาลัยขอนแก่น | 2521 | จังหวัดขอนแก่น |  |  |
| คณะสหเวชศาสตร์ | จุฬาลงกรณ์มหาวิทยาลัย | 2534 | กรุงเทพมหานคร |  |  |
| คณะสหเวชศาสตร์ | มหาวิทยาลัยธรรมศาสตร์ | 2539 | จังหวัดปทุมธานี |  |  |
| คณะสหเวชศาสตร์ | มหาวิทยาลัยนเรศวร | 2539 | จังหวัดพิษณุโลก |  |  |
| สำนักวิชาการแพทย์บูรณาการ | มหาวิทยาลัยแม่ฟ้าหลวง | 2548 | จังหวัดเชียงราย |  |  |
| คณะวิทยาศาสตร์สุขภาพ | มหาวิทยาลัยคริสเตียน | 2551 | จังหวัดนครปฐม |  |  |
| คณะสหเวชศาสตร์ | มหาวิทยาลัยบูรพา | 2552 | จังหวัดชลบุรี |  |  |
| คณะสหเวชศาสตร์ | มหาวิทยาลัยพะเยา | 2553 | จังหวัดพะเยา |  |  |
| สำนักวิชาสหเวชศาสตร์ | มหาวิทยาลัยวลัยลักษณ์ | 2559 | จังหวัดนครศรีธรรมราช |  |  |
| คณะสหเวชศาสตร์ | วิทยาลัยนครราชสีมา | 2563 | จังหวัดนครราชสีมา |  |  |
หมายเหตุ จัดเรียงตามปีก่อตั้ง
ดูเพิ่ม

คณะวิชา
| ด ค กรายชื่อโรงเรียนสหเวชศาสตร์และเทคนิคการแพทย์ในประเทศไทย  |
| --- | --- |
สถาบันอุดมศึกษาของรัฐ: นเรศวร • มหาสารคาม• สวนสุนันทา
สถาบันอุดมศึกษา  ในกำกับของรัฐ: ขอนแก่น • จุฬาลงกรณ์ • เชียงใหม่ • ธรรมศาสตร์ • บูรพา • พะเยา • มหิดล (กายภาพบำบัด • เทคนิคการแพทย์) • แม่ฟ้าหลวง (วิทยาศาสตร์สุขภาพ • การแพทย์บูรณาการ) • วลัยลักษณ์ • ศรีนครินทรวิโรฒ • สงขลานครินทร์
สถาบันอุดมศึกษาเอกชน: เซนต์หลุยส์ • รังสิต • หัวเฉียวเฉลิมพระเกียรติ
รายชื่อ • หมวดหมู่ • โครงการ • สถานีย่อย
| ด ค ก คณะในมหาวิทยาลัยไทย |
| --- | --- |
วิทยาศาสตร์   และเทคโนโลยี: เกษตรศาสตร์ • ครุศาสตร์อุตสาหกรรม • เทคโนโลยี • เทคโนโลยีสารสนเทศ • ประมง • วิทยาศาสตร์ • วิศวกรรมศาสตร์ • สิ่งแวดล้อม
วิทยาศาสตร์สุขภาพ: กายภาพบำบัด • การแพทย์แผนไทย • ทันตแพทยศาสตร์ • เทคนิคการแพทย์ • แพทยศาสตร์ • พยาบาลศาสตร์ • เภสัชศาสตร์ • สหเวชศาสตร์ • สัตวแพทยศาสตร์ • สาธารณสุขศาสตร์
สังคมศาสตร์   และมนุษยศาสตร์: การท่องเที่ยวและการบริการ • นิติศาสตร์ • นิเทศศาสตร์ • บริหารธุรกิจและการบัญชี • มนุษยศาสตร์ • รัฐศาสตร์ • ศิลปกรรมศาสตร์ • ศึกษาศาสตร์ • เศรษฐศาสตร์ • สถาปัตยกรรมศาสตร์ • สังคมศาสตร์
รายชื่อ • หมวดหมู่ • โครงการ • สถานีย่อย
สมชาย ไม้วิลัย

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  สมชาย ไม้วิลัย
วันเกิด:   (1975-06-27) 27 มิถุนายน ค.ศ. 1975 (49 ปี)
สถานที่เกิด:  ประเทศไทย
ข้อมูลสโมสร
สโมสรปัจจุบัน:  ราชบุรี เอฟซี (ผู้ช่วยผู้ฝีกสอน)
จัดการทีม
ปี:  ทีม
2552–2553:  ราชบุรี เอฟซี
2553–2556:  ราชบุรี มิตรผล
2562:  ราชบุรี มิตรผล (รักษาการ)
2563:  ราชบุรี มิตรผล
2563:  ราชบุรี มิตรผล (ผู้ช่วยผู้ฝึกสอน)
2563–2565:  ราชบุรี มิตรผล
2567:  ราชบุรี เอฟซี (รักษาการ)
สมชาย ไม้วิลัย เกิดเมื่อวันที่ 27 มิถุนายน พ.ศ. 2518 เป็นผู้ฝึกสอนกีฬาฟุตบอลชาวไทย ปัจจุบันเป็นผู้ช่วยผู้ฝีกสอนให้ราชบุรี เอฟซีในไทยลีก
กระทรวงพาณิชยกรรม (กัมพูชา)

| --- | --- |
ក្រសួងពាណិជ្ជកម្ម กฺรสัวงพาณิชฺชกมฺม
ภาพรวมหน่วยงาน
ก่อตั้ง: พ.ศ. 2539; 29 ปีที่แล้ว (2539)
เขตอำนาจ:  รัฐบาลกัมพูชา
สำนักงานใหญ่: พนมเปญ ประเทศกัมพูชา
รัฐมนตรี: Cham Nimul, รัฐมนตรีว่าการกระทรวงพาณิชยกรรม
เว็บไซต์: moc.gov.kh
กระทรวงพาณิชยกรรม (เขมร: ក្រសួងពាណិជ្ជកម្ម) เป็นกระทรวงของรัฐบาลกัมพูชาที่รับผิดชอบในการควบคุมและส่งเสริมการค้าและการค้าของกัมพูชา โดยทำงานทั้งในประเทศและต่างประเทศ และภายในบริบทของอาเซียน เพื่อสร้างโอกาสและสภาพแวดล้อมการทำงานที่ดีสำหรับผู้ผลิตและผู้ส่งออก
หน่วยงานในสังกัด

กรมการค้าภายใน
กรมการค้าระหว่างประเทศ
กรมบริการสนับสนุนการค้าทั่วไป
กรมส่งเสริมการส่งออก
กรมตรวจสอบการนำเข้า-ส่งออกและปราบปรามการฉ้อโกงของกัมพูชา (CamControl)
กรมบริหารและการเงิน
กรมตรวจสอบทั่วไป
บริษัท กรีนเทรด
รายชื่อรัฐมนตรี

| รัฐมนตรี | เริ่มวาระ | สิ้นสุดวาระ |
| --- | --- | --- |
| Mok Sokun | 8 มกราคม 2522 | 9 เมษายน 2522 |
| Ros Samay | 15 พฤษภาคม 2522 | ธันวาคม 2522 |
| Taing Sarim | ธันวาคม 2522 | 5 มีนาคม 2528 |
| Chan Phin | 5 มีนาคม 2528 | 24 พฤษภาคม 2529 |
| Ho Non | 24 พฤษภาคม 2529 | 20 สิงหาคม 2531 |
| Taing Sarim | 20 สิงหาคม 2531 | 9 สิงหาคม 2533 |
| Nhim Vanda | 9 สิงหาคม 2533 | 7 มิถุนายน 2536 |
| Var Huot | 7 มิถุนายน 2536 | 24 ตุลาคม 2537 |
| Cham Prasidh | 24 ตุลาคม 2537 | 24 กันยายน 2556 |
| Sun Chanthol | 24 กันยายน 2556 | 2 เมษายน 2559 |
| Pan Sorasak | 2 เมษายน 2559 | 22 สิงหาคม 2566 |
| Cham Nimul | 22 สิงหาคม 2566 | ผู้ดำรงตำแหน่ง |

Source: History of the Ministry of Commerce
ดูเพิ่ม

เศรษฐกิจกัมพูชา
แหล่งข้อมูลอื่น

Ministry of Commerce
Ministry of Commerce Facebook Page
| ด ค ก กระทรวงของรัฐบาลกัมพูชา |
| --- | --- | --- |
|  กสิกรรม การป่าไม้ และการประมง  กิจการพลเรือน  พาณิชยกรรม  ธรรมการและศาสนา  วัฒนธรรมและวิจิตรศิลปะ  อบรม ยุวชน และกีฬา  เศรษฐกิจ และการคลัง  สิ่งแวดล้อม  การต่างประเทศและความร่วมมือนานาชาติ  สุขาภิบาล  อุตสาหกรรม วิทยาศาสตร์ เทคโนโลยีและนวัตกรรม  การข่าว  มหาดไทย  ยุติธรรม  แรงงาน และการฝึกอาชีพ  การจัดการที่ดิน การผังเมือง และการก่อสร้าง  เหมืองแร่ และพลังงาน  ประสานงานรัฐสภาและตรวจราชการแผ่นดิน  ป้องกันราชอาณาจักร  แผนการ  ไปรษณีย์ และโทรคมนาคม  โยธาธิการ และคมนาคม  การพัฒนาชนบท  กิจการสังคม ทหารผ่านศึก และการฟื้นฟูเยาวชน  การท่องเที่ยว  ทรัพยากรน้ำ และอุตุนิยมวิทยา  กิจการสตรี  |  กสิกรรม การป่าไม้ และการประมง  กิจการพลเรือน  พาณิชยกรรม  ธรรมการและศาสนา  วัฒนธรรมและวิจิตรศิลปะ  อบรม ยุวชน และกีฬา  เศรษฐกิจ และการคลัง  สิ่งแวดล้อม  การต่างประเทศและความร่วมมือนานาชาติ  สุขาภิบาล  อุตสาหกรรม วิทยาศาสตร์ เทคโนโลยีและนวัตกรรม  การข่าว  มหาดไทย  ยุติธรรม  แรงงาน และการฝึกอาชีพ  การจัดการที่ดิน การผังเมือง และการก่อสร้าง  เหมืองแร่ และพลังงาน  ประสานงานรัฐสภาและตรวจราชการแผ่นดิน  ป้องกันราชอาณาจักร  แผนการ  ไปรษณีย์ และโทรคมนาคม  โยธาธิการ และคมนาคม  การพัฒนาชนบท  กิจการสังคม ทหารผ่านศึก และการฟื้นฟูเยาวชน  การท่องเที่ยว  ทรัพยากรน้ำ และอุตุนิยมวิทยา  กิจการสตรี  |  |
แปดผู้อาวุโส

กลุ่มสมาชิกพรรคคอมมิวนิสต์จีนที่ทรงอิทธิพล
บทความนี้เกี่ยวกับกลุ่มผู้นำพรรคคอมมิวนิสต์จีนในคริสต์ศตวรรษที่ 20 สำหรับเทพเจ้าเต๋า ดูที่ โป๊ยเซียน (เทพเจ้าจีน)
แปดเจ้าหน้าที่ชั้นผู้ใหญ่ผู้ทรงเกียรติ (จีน: 八大元老; พินอิน: Bā dà yuánlǎo) เรียกอย่างย่อว่า แปดผู้อาวุโส (จีน: 八老; พินอิน: Bā lǎo) เป็นกลุ่มสมาชิกอาวุโสของพรรคคอมมิวนิสต์จีนที่มีอำนาจมากที่สุดในสองทศวรรษสุดท้ายของคริสต์ศตวรรษที่ 20 ในภาษาอังกฤษอาจเรียกคนเหล่านี้ว่า The Eight Immortals แปลว่า คนอมตะแปด ซี่งหมายถึง ป๊าเซียน เป็นการอ้างอิงถึงเทพเจ้าเต๋าที่เรียกอีกอย่างว่า โป๊ยเซียน
เติ้ง เสี่ยวผิง ผู้ซึ่งก้าวขึ้นเป็นผู้นำสูงสุดของจีนในเดือนธันวาคม ค.ศ. 1978 จากการประชุมเต็มคณะครั้งที่ 3 ของคณะกรรมธิการกลางชุดที่ 11 ถือเป็นผู้ทรงอำนาจที่สุดในกลุ่ม แต่การใช้อำนาจของเขาไม่เคยเบ็ดเสร็จเด็ดขาด และเขาต้องปรึกษาและประนีประนอมกับผู้อาวุโสอีก 7 คน โดยผู้ที่โดดเด่นที่สุดได้แก่ เฉิน ยฺหวินและหลี่ เซียนเนี่ยน (ถือเป็นผู้มีอำนาจอันดับ 2 และ 3 ตามลำดับ และทั้งคู่มีความสัมพันธ์กับกลุ่มสายแข็งฝ่ายซ้ายและฝ่ายต่อต้านการปฏิรูปและเศรษฐกิจแบบเน้นตลาด) พันธมิตรของเติ้งในหมู่ผู้อาวุโส ได้แก่ หยาง ช่างคุนและเผิง เจิน ในช่วงปลายคริสต์ทศวรรษ 1980 ผู้อาวุโสทุกคน รวมถึงเติ้งเอง ต่างร่วมกันต่อต้านการปฏิรูปการเมืองเพิ่มเติม ในขณะที่มีมุมมองที่ต่างกันในเรื่องเศรษฐกิจและการต่างประเทศ
ตามที่จ้าว จื่อหยาง เลขาธิการฝ่ายปฏิรูปได้กล่าวไว้ว่า ในบรรดาผู้อาวุโสทั้งหมด หลี่ เซียนเนี่ยนเป็นผู้ที่โดดเด่นที่สุด กระตือรือร้นมากที่สุด และประสบความสำเร็จมากที่สุดในการต่อต้านและขัดขวางการเปลี่ยนแปลงและปฏิรูปในประเด็นทางการเมืองและเศรษฐกิจ การตัดสินใจที่สำคัญมักเกิดขึ้นที่บ้านของเติ้ง แปดผู้อาวุโสสามารถกำจัดผู้นำพรรคได้สามคน ระหว่างปี ค.ศ. 1978 ถึง 1981 ฮฺว่า กั๋วเฟิงค่อย ๆ ถูกปลดจากตำแหน่งนายกรัฐมนตรีและประธานพรรค หู เย่าปังถูกปลดใน ค.ศ. 1987 และจ้าว จื่อหยาง ถูกปลดใน ค.ศ. 1989 เติ้ง แกนหลักของแปดผู้อาวุโสทั้ง เกษียณอายุหลังการประชุมเต็มคณะครั้งที่ 5 ของคณะกรรมการกลางชุดที่ 13 (พฤศจิกายน ค.ศ. 1989) ซึ่งเขาลาออกจากตำแหน่งทางการสุดท้ายของเขา (ประธานคณะกรรมการการทหารส่วนกลาง) และผู้อาวุโสที่เหลือก็เกษียณอายุอย่างเป็นทางการหลังการประชุมสมัชชาใหญ่พรรคครั้งที่ 14 ในเดือนตุลาคม ค.ศ. 1992 ซึ่งคณะกรรมการที่ปรึกษาส่วนกลางถูกยุบ พวกเขายังคงมีอิทธิพลเด็ดขาดอยู่เบื้องหลังจนกระทั่งเติ้งเสียชีวิตในเดือนกุมภาพันธ์ ค.ศ. 1997
สมาชิก

ไม่เคยมีการระบุสมาชิกอย่างเป็นทางการ โดยมีเติ้ง เสี่ยวผิงเป็นผู้กุมอำนาจหลัก แปดผู้อาวุโสที่ได้รับการยอมรับให้รวมอยู่ด้วย ได้แก่:
| ชื่อ | ภาพ | ตำแหน่งที่ดำรงอยู่ | สถานที่เกิด (บรรพบุรุษ) | อ้างอิง |
| --- | --- | --- | --- | --- |
| เติ้ง เสี่ยวผิง (1904–1997) |  | ผู้นำสูงสุด (1978–1989) กรรมาธิการสามัญประจำกรมการเมือง (1977–1987) ประธานสภาที่ปรึกษาการเมือง (1978–1983) ประธานคณะกรรมการการทหารส่วนกลาง (1981–1989) ประธานคณะกรรมการที่ปรึกษาส่วนกลาง (1982–1987) | กว่างอาน มณฑลเสฉวน (จี๋ฉุ่น มณฑลเจียงซี) |  |
| เฉิน ยฺหวิน (1905–1995) |  | กรรมาธิการสามัญประจำกรมการเมือง (1978–1987) เลขาธิการคณะกรรมการสอบวินัยส่วนกลาง คนที่ 1 (1979–1987) ประธานคณะกรรมการที่ปรึกษาส่วนกลาง (1987–1992) | ชิงผู่ เซี่ยงไฮ้ |  |
| หลี่ เซียนเนี่ยน (1909–1992) |  | กรรมาธิการสามัญประจำกรมการเมือง (1977–1987) ประธานาธิบดีสาธารณรัฐประชาชนจีน (1983–1988) ประธานสภาที่ปรึกษาการเมืองประชาชนจีน (1988–1992) | หงอาน มณฑลหูเป่ย์ |  |
| เผิง เจิน (1902–1997) |  | ประธานคณะกรรมาธิการสามัญประจำสภาประชาชนแห่งชาติ (1983–1988) | โหวหม่า มณฑลชานซี |  |
| หยาง ช่างคุน (1907–1998) |  | ประธานาธิบดีสาธารณรัฐประชาชนจีน (1988–1993) รองประธานคณะกรรมการการทหารส่วนกลาง (1982–1992) | ถงหนาน ฉงชิ่ง |  |
| ปั๋ว อีปัว (1908–2007) |  | รองประธานคณะกรรมการที่ปรึกษาส่วนกลาง (1982–1992) | ติ้งเซียง มณฑลชานซี |  |
| หวัง เจิ้น (1908–1993) |  | รองประธานาธิบดีสาธารณรัฐประชาชนจีน (1988–1993) รองประธานคณะกรรมการที่ปรึกษาส่วนกลาง (1985–1992) | หลิวหยาง มณฑลหูหนาน |  |
| ซ่ง เหรินฉฺยง (1909–2005) |  | รองประธานคณะกรรมการที่ปรึกษาส่วนกลาง (1985–1992) | หลิวหยาง มณฑลหูหนาน |  |
| เติ้ง อิ่งเชา (1904–1992) |  | รองประธานสภาที่ปรึกษาการเมืองประชาชนจีน (1983–1988) | หนานหนิง มณฑลกว่างซี (กวางชาน มณฑลเหอหนาน) |  |
| สี จ้งซฺวิน (1913–2002) |  | กรมการเมืองพรรคคอมมิวนิสต์จีน (1982–1987) รองประธานคณะกรรมาธิการสามัญประจำสภาประชาชนแห่งชาติ(1988–1993) | ฟู่ผิง มณฑลฉ่านซี (เติ้งโจว มณฑลเหอหนาน) |  |
| ว่าน หลี่ (1916–2015) |  | รองนายกรัฐมนตรีสาธารณรัฐประชาชนจีน (1980–1988) ประธานคณะกรรมาธิการสามัญประจำสภาประชาชนแห่งชาติ (1988–1993) กรมการเมืองพรรคคอมมิวนิสต์จีน (1982–1992) | ตงผิง มณฑลชานตง |  |
บุตรหลาน

บุตรหลานของแปดผู้อาวุโสซึ่งได้รับประโยชน์อย่างมากจากระบบอุปถัมภ์และระบบพวกพ้องรวมตัวกันเป็นกลุ่มที่ปัจจุบันรู้จักกันในนาม "เจ้าชายน้อย" หรือ "พรรคมกุฎราชกุมาร" สมาชิกที่เติบโตมาจากตำแหน่งต่าง ๆ ของพรรค สามารถล้มล้างฝ่ายค้านในเขตอำนาจของตนได้อย่างง่ายดาย แม้พวกเขาจะได้รับมอบหมายให้ดำรงตำแหน่งบริหารส่วนท้องถิ่นก็ตาม มักพบว่าพวกเขามีอำนาจสูงกว่าเจ้าหน้าที่พรรคอื่นและมีเกียรติยศมากกว่าด้วยสายเลือดของพวกเขา บลูมเบิร์ก ได้รายงานเกี่ยวกับความมั่งคั่งอันมหาศาลที่สะสมโดยลูกหลานเหล่านี้ผ่านบทบาทของพวกเขาในบริษัทมหาชนและเอกชนต่าง ๆ
แหล่งข้อมูลอื่น

AsiaWeek article
John Ruwitch 'China's leaders tug strings of power in retirement' (Reuters)
รายชื่อคณะสัตวแพทยศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาสัตวแพทย์ ปัจจุบัน สัตวแพทยสภาให้การรับรองหลักสูตรทั้งสิ้น 11 สถาบัน ดังนี้